P6_TA(2006)0325
Αναγραφή της χώρας καταγωγής σε ορισμένα προϊόντα που εισάγονται από τρίτες
χώρες («σήμανση καταγωγής»)
Ψήφισμα του Ευρωπαϊκού Κοινοβουλίου σχετικά με τη σήμανση καταγωγής των προϊόντων
Το Ευρωπαϊκό Κοινοβούλιο,
—έχοντας υπόψη τον κανονισμό (ΕΚ) αριθ. 980/2005 του Συμβουλίου, της27ης Ιουνίου 2005, για την εφαρ-
μογή συστήματος γενικευμένων δασμολογικών προτιμήσεων (1),
—έχοντας υπόψη την οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της11ης Μαΐου
2005, σχετικά με αθέμιτες εμπορικές πρακτικές των επιχειρήσεων έναντι των καταναλωτών στην εσωτερική
αγορά (2),
—έχοντας υπόψη το άρθρο IXκαι το άρθρο XXIV:5 της Γενικής Συμφωνίας Δασμών και Εμπορίου (ΓΣΔΕ 1994),
—έχοντας υπόψη το ψήφισμά του, της13ης Οκτωβρίου 2005, σχετικά με τις προοπτικές των εμπορικών
σχέσεων μεταξύ ΕΕ και Κίνας (3),
—έχοντας υπόψη τον κανονισμό (ΕΟΚ) αριθ. 2913/92 του Συμβουλίου, τις12ης Οκτωβρίου 1992, που
θεσπίζει τον κοινοτικό τελωνειακό κώδικα (4)καθώς και τον κανονισμό (ΕΟΚ) αριθ. 2454/93 της Επιτροπής,
της2ας Ιουλίου 1993 (5),που θεσπίζει, μεταξύ άλλων, τους μη προτιμησιακούς κανόνες της Ευρωπαϊκής
Κοινότητας για το σύστημα καταγωγής των προϊόντων,
—έχοντας υπόψη τον κανονισμό (ΕΟΚ) αριθ. 918/83 του Συμβουλίου, της28ης Μαρτίου 1983, που θεσπίζει
κοινοτικό σύστημα απαλλαγών από τελωνειακούς δασμούς (6),
—έχοντας υπόψη την ανακοίνωση της Επιτροπής με τίτλο «Το μέλλον του τομέα κλωστοϋφαντουργικών ειδών
και ειδών ένδυσης στη διευρυμένη Ευρωπαϊκή Ένωση» (COM(2003)0649),
—έχοντας υπόψη το άρθρο 108, παράγραφος 5,του Κανονισμού του,
A. επισημαίνοντας ότι επί του παρόντος η ΕΕ δεν διαθέτει εναρμονισμένες διατάξεις ή ενιαίες πρακτικές για την
ένδειξη προέλευσης στην ΕΕ, ενώ υφίστανται ανομοιότητες μεταξύ ισχυόντων κανονισμών στα κράτη μέλη και
δεν υπάρχουν σαφείς κοινοτικοί κανόνες στον τομέα αυτόν, με αποτέλεσμα ένα αποσπασματικό νομοθετικό
πλαίσιο,
Β. λαμβάνοντας υπόψη ότι τα εθνικά μέτρα που επιβάλλουν την υποχρεωτική σήμανση καταγωγής σε προϊόντα
που εισάγονται από άλλα κράτη μέλη απαγορεύονται, ενώ δεν υφίστανται τέτοιοι περιορισμοί σχετικά με την
υποχρεωτική σήμανση καταγωγής σε προϊόντα που εισάγονται από τρίτες χώρες,
Γ. λαμβάνοντας υπόψη ότι, την Ατζέντα της Λισαβόνας, η ΕΕ έθεσε ως στόχο την ενδυνάμωση της ευρωπαϊκής
οικονομίας, μεταξύ άλλων μέσω της βελτίωσης της ανταγωνιστικότητας της ευρωπαϊκής βιομηχανίας στην
παγκόσμια οικονομία· λαμβάνοντας επίσης υπόψη ότι, για ορισμένες κατηγορίες καταναλωτικών αγαθών, η
ανταγωνιστικότητα οφείλεται στο ότι το γεγονός της παραγωγής τους στην ΕΕ λειτουργεί ως εγγύηση ποιό-
τητας και υψηλών προτύπων παραγωγής,
Δ. λαμβάνοντας υπόψη ότι ένα σύστημα σήμανσης προέλευσης θα επέτρεπε στους ευρωπαίους καταναλωτές να
είναι πλήρως ενήμεροι για την χώρα καταγωγής των προϊόντων που αγοράζουν· λαμβάνοντας επίσης υπόψηότι οι καταναλωτές θα είναι σε θέση να ταυτίζουν τα εν λόγω προϊόντα με τα κοινωνικά, περιβαλλοντικά
πρότυπα και τα πρότυπα ασφάλειας που συνδέονται γενικά με αυτήν την χώρα,13.12.2006 C 303 E/881 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1) EE L 169 της30.6.2005, σ. 1.
(2) EE L 149 της11.6.2005, σ. 22.
(3)Κείμενα που εγκρίθηκαν, P6_TA(2005)0381.
(4) EE L 302 της19.10.1992, σ. 1.
(5)ΕΕL 253 της11.10.1993, σ. 1.
(6) EE L 105 της23.4.1983, σ. 1.
Ε. λαμβάνοντας υπόψη ότι η πρόταση περί καθιέρωσης υποχρεωτικού συστήματος αναγραφής της χώρας κατα-
γωγής στην ΕΕ περιορίζεται σε μικρό αριθμό εισαγόμενων προϊόντων, όπως κλωστοϋφαντουργικά, κοσμήματα,
ενδύματα, υποδήματα, δέρματα, φώτα και φωτιστικά, υαλικά, τσάντες, για τα οποία η απαίτηση αναγραφής
της ένδειξης «made in …» προσφέρει ουσιώδη και πολύτιμη πληροφορία για την τελική επιλογή του
καταναλωτή,
ΣΤ. λαμβάνοντας υπόψη ότι ορισμένοι από τους σημαντικότερους εμπορικούς εταίρους της ΕΕ, όπως οι ΗΠΑ, η
Κίνα, η Ιαπωνία και ο Καναδάς, έχουν θεσπίσει διατάξεις περί υποχρεωτικού σήματος καταγωγής,
Ζ. έχοντας υπόψη ότι ο προτεινόμενος κανονισμός είναι σημαντικός για την αποκατάσταση ενιαίων συνθηκών
στις εμπορικές σχέσεις με αυτούς τους εταίρους,
Η. θεωρώντας ότι η καλή ενημέρωση των καταναλωτών οδηγεί σε μεγαλύτερη ελκυστικότητα των ευρωπαϊκών
προϊόντων και θα απέβαινε σε σημαντικό όφελος των μικρομεσαίων επιχειρήσεων και άλλων τομέων που είναι
εκτεθειμένοι στον παγκόσμιο ανταγωνισμό,
Θ. έχοντας υπόψη ότι η διοργανική συμφωνία πλαίσιο της 26ης Μαΐου 2005 επιβάλλει στην Επιτροπή να ενημε-
ρώνει πλήρως και αμέσως το Κοινοβούλιο σχετικά με τις νομοθετικές της προτάσεις,
1. λαμβάνει γνώση της πρότασης κανονισμού του Συμβουλίου που επιβάλλει την υποχρεωτική αναγραφή της
χώρας καταγωγής ορισμένων προϊόντων που εισάγονται από τρίτες χώρες στην ΕΕ («σήμανση καταγωγής»)·
2. εκφράζει την απογοήτευσή του για το γεγονός ότι παρόλο που η Επιτροπή και το Συμβούλιο έχουν πλήρη
επίγνωση της σπουδαιότητας που αποδίδει το Κοινοβούλιο στην σήμανση καταγωγής, η Επιτροπή δεν έστειλε
επίσημα τον προτεινόμενο κανονισμό στο Κοινοβούλιο ούτε καν προς ενημέρωση· συμπεραίνει ότι η πρόταση αυτή
δεν προϋποθέτει από νομικής πλευράς διαβούλευση με το Κοινοβούλιο· επιμένει ωστόσο ότι το Ευρωπαϊκό
Κοινοβούλιο πρέπει να έχει πάντοτε τη δυνατότητα να εκφράζει τις απόψεις του για κάθε σημαντική πρωτοβουλίαπου αναλαμβάνεται από αλλά κοινοτικά όργανα σε εύθετο χρόνο στο πλαίσιο της διαδικασίας·
3. επιμένει στην υποχρέωση της Επιτροπής να εξασφαλίζει τη συμμετοχή του Κοινοβουλίου σύμφωνα με την
προαναφερθείσα διοργανική συμφωνία πλαίσιο κατά τρόπο ώστε να λαμβάνονται υπόψη οι θέσεις τουΚοινοβουλίου στο μέγιστο δυνατό βαθμό·
4. καλεί την Επιτροπή και το Συμβούλιο να ενημερώσουν άμεσα το Κοινοβούλιο για τα αποτελέσματα οποιεσδή-
ποτε περαιτέρω εκτίμησης του αντίκτυπου και άλλης νομικής ανάλυσης που πρόκειται να γίνει, ιδιαίτερα σε ό,τι
αφορά τις προαναφερθείσες αντιφάσεις μεταξύ του προτεινόμενου κανονισμού αφενός και των ισχυουσών κοινο-
τικών νομοθετικών διατάξεων καθώς και των κανόνων του Παγκοσμίου Οργανισμού Εμπορίου αφετέρου·
5. καλεί την Επιτροπή και το Συμβούλιο να δώσουν ιδιαίτερη έμφαση στην προαγωγή του καλού ονόματος της
ευρωπαϊκής βιομηχανίας εντός και εκτός Κοινότητος, προστατεύοντας την ταυτότητα και τον ιδιαίτερο χαρακτήρα
της και εξασφαλίζοντας ότι δεν θα σπιλωθεί η συνολική καλή φήμη της κοινοτικής βιομηχανίας και η καλή εικόνακαι δημοτικότητα των υψηλής αξίας ευρωπαϊκών προϊόντων από ανακριβείς ή παραπλανητικές ενδείξεις όσοναφορά την προέλευση των προϊόντων·
6. τονίζει ότι η προστασία των καταναλωτών απαιτεί διαφανείς και σταθερούς εμπορικούς κανόνες, συμπεριλαμ-
βανομένης μεταξύ άλλων και της σήμανσης καταγωγής των προϊόντων·
7. καλεί την Επιτροπή και το Συμβούλιο να λάβουν όλα τα απαραίτητα μέτρα για να εξασφαλίσουν ίσους όρους
ανταγωνισμού με τους εμπορικούς εταίρους που έχουν θεσπίσει απαιτήσεις σήμανσης καταγωγής·
8. καλεί την Επιτροπή και το Συμβούλιο να θεσπίσουν τους δέοντες μηχανισμούς τελωνειακής εποπτείας και
επιβολής·
9. παροτρύνει τα κράτη μέλη να τηρήσουν συνεπή κοινοτική προσέγγιση του θέματος αυτού, η οποία θα
επιτρέψει στους ευρωπαίους καταναλωτές να διαθέτουν πληρέστερες και ακριβέστερες πληροφορίες·
10. προτρέπει την Επιτροπή να παρέμβει εντόνως, από κοινού με τα κράτη μέλη, προς προάσπιση των θεμιτών
δικαιωμάτων και προσδοκιών των καταναλωτών, όποτε υπάρχουν ενδείξεις απομίμησης ή/και χρήσης απατηλών ή
παραπλανητικών σημάτων καταγωγής εκ μέρους αλλοδαπών παραγωγών και εισαγωγέων·
11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.13.12.2006 C 303 E/882 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL